
Magyar autóipari kormányzati kapcsolatok - Autóipari OEM projektek az EKD rendszerben

A dolgozat a magyar gazdaság húzóágazatának, az autóiparnak a kormánykapcsolati rendszerét vizsgálja. A hazai autóipar, illetve a gazdaság versenyképességének alakulása függ attól, hogy milyen mértékben hatékony az iparág szereplői között (vállalat-vállalat, kormányzat-vállalat) fennálló együttműködés.
Ma, amikor egy nemzetközileg integrálódott magyar piacgazdaságról beszélhetünk, ahol jelentős mértéket öltött a külföldi közvetlen beruházások mértéke, többé már nem kezelhető „kényes témaként” a lobbi tevékenység jelenléte és fejlesztése, melyet jól alátámasztanak a hatékonyan működő nyugati kormánykapcsolati rendszerek. A tanulmány egy átfogó elemzés, amely bemutatja a hazai autóipari kormányzati kapcsolatok felépítését, szereplőit és a kooperáció jellegét 2012-ig bezárólag. Az anyag ismerteti az autóipari befektetésösztönzési rendszert, illetve a magyar gazdaságpolitika autóipari vonatkozásait. A befektetésösztönzés témakörén belül kiemelt szerepet kap a hazai EKD rendszer az autóipari OEM projektekre fókuszálva.

A dolgozatban az elméleti felvezetések mellett kiemelt szerepet kapnak az elsődleges források, többek között az ágazat magyar vállalati és kormányzati vezetőivel készített mélyinterjúk szolgáltatják az elemzés gyakorlati oldalát.
A dolgozat célja, hogy az említett elemzésen túl olyan gazdaságpolitikai javaslatokat fogalmazzon meg, melyek segítségével hatékonyabbá válhat az együttműködés az autóipari vállalati és kormányzati szféra között.



